Show inline popup

## Η Μητρική Πλακέτα

Φόρτωση, παρακαλώ περιμένετε...
Popup content

#### Υποδοχές επέκτασης μνήμης (RAM)

Η Μνήμη Τυχαίας Προσπέλασης (RAM) είναι ο χώρος όπου ο υπολογιστής αποθηκεύει τα δεδομένα που πρόκειται να χρησιμοποιήσει άμεσα. Αποτελείται από συστοιχίες ολοκληρωμένων κυκλωμάτων (DIMMs), που συνδέονται συνήθως ανά δύο σε υποδοχές τέτοιου τύπου, οι οποίες επιτρέπουν την εύκολη προσθήκη ή αντικατάστασή της μνήμης.

#### Μπαταρία (CMOS battery)

Μπαταρία τύπου νομίσματος για τη διαρκή τροφοδοσία με ρεύμα του κυκλώματος CMOS της μητρικής πλακέτας, στο οποίο βρίσκεται το βασικό σύστημα Εισόδου/ Εξόδου του υπολογιστή (BIOS).

#### Υποδοχή Κεντρικής Μονάδας Επεξεργασίας (CPU)

Η Κεντρική Μονάδα Επεξεργασίας (CPU) είναι το κεντρικό εξάρτημα που επεξεργάζεται δεδομένα σε έναν ηλεκτρονικό υπολογιστή, ελέγχει τη λειτουργία του και εκτελεί βασικές λειτουργίες διασύνδεσης και μεταβίβασης εντολών.

#### Ελεγκτής μητρικής πλακέτας (Chipset)

Ο Ελεγκτής μητρικής πλακέτας (Chipset) διαχειρίζεται τη ροή των δεδομένων μεταξύ της Κεντρικής Μονάδας Επεξεργασίας, της μνήμης και των περιφερειακών εξαρτημάτων του υπολογιστή.

#### Υποδοχή παροχής ενέργειας (Power Supply)

Υποδοχή 24 ακίδων για την παροχή ενέργειας από το τροφοδοτικό του υπολογιστή

#### Υποδοχή USB3

Υποδοχή USB3 για τη σύνδεση με την μητρική πλακέτα μίας από τις εισόδους USB3 που βρίσκονται στο μπροστινό μέρος του κουτιού του υπολογιστή (Front Panel).

#### Υποδοχή SATA6

Υποδοχές SATA ταχύτητας 6GB/s για την σύνδεση περιφερειακών στο εσωτερικό του υπολογιστή (σκληροί δίσκοι, cd-rom κτλ).

#### Βασικό Σύστημα Εισόδου/Εξόδου (BIOS)

Το Βασικό Σύστημα Εισόδου/Εξόδου (BIOS) είναι υπεύθυνο για την αρχικοποίηση του υλικού μέρους κατά την εκκίνηση του υπολογιστή. Πρόκειται για το πρώτο πρόγραμα που εκτελείται όταν ο υπολογιστής ανοίγει.

#### Κωδικοί Διαγνωστικού Ελέγχου (POST)

Το BIOS κατά την εκκίνηση του υπολογιστή εκτελεί έναν διαγνωστικό έλεγχο (POST) καλής λειτουργίας του υλικού μέρους και ενημερώνει με συγκεκριμένους κωδικούς σε περίπτωση λανθασμένης λειτουργίας κάποιας συσκευής.

#### Υποδοχές USB 2

Υποδοχές τύπου USB 2 για τη σύνδεση με τη μητρική πλακέτα των αντίστοιχων εισόδων USB που βρίσκονται στο μπροστινό μέρος του κουτιού του υπολογιστή (Front Panel).

#### Υποδοχή Firewire (1394)

Υποδοχή τύπου firewire (1394) για τη σύνδεση με τη μητρική πλακέτα των αντίστοιχων εισόδων firewire που βρίσκονται στο μπροστινό μέρος του κουτιού του υπολογιστή (Front Panel).

#### Υποδοχές Εισόδου / Εξόδου ήχου

Υποδοχή για τη διασύνδεση των ακουστικών και του μικροφώνου που βρίσκονται στο μπροστινό μέρος του κουτιού του υπολογιστή (Front Panel).

#### Υποδοχές PCI Express x1

Υποδοχές PCI Express μέγεθος 1 για τη σύνδεση καρτών επέκτασης αντίστοιχου τύπου.

#### Υποδοχές PCI Express x16

Κάρτα γραφικών για σύνδεση σε υποδοχή τύπου PCI Express x16.

#### Ελεγκτής τοπικού δικτύου (Ethernet)

Ελεγκτής για τη διασύνδεση του υπολογιστή σε ένα τοπικό δίκτυο τύπου Ethernet.

#### Ελεγκτής αναπαραγωγής ήχου (Audio)

Ελεγκτής για την αναπαραγωγή και επεξεργασία ήχου στον υπολογιστή.

#### Ρολόι κρυστάλλου χαλαζία (Quartz)

Πρόκειται για ηλεκτρικό κύκλωμα που περιέχει ένα κρύσταλλο χαλαζία, ο οποίος ύστερα από ηλεκτρική διέγερση, δονείται με ένα πολύ σταθερό ρυθμό χιλιάδων φορών το δευτερόλεπτο. Αυτή η δόνηση παράγει έναν ηλεκτρικό παλμό σταθερής συχνότητας (πχ 16MHz ή 32MHz), που χρησιμοποιείται για τον συγχρονισμό των διαφόρων κυκλωμάτων της μητρικής πλακέτας.

#### Υποδοχές Ήχου (Audio)

Είσοδοι / Έξοδοι ήχου για τη σύνδεση μικροφώνου και στερεοφωνικών ηχείων ή συστήματος ηχείων 5.1.

#### Υποδοχές Εικόνας

Έξοδοι VGA (μπλε χρώμα) και DVI (άσπρο χρώμα) για τη σύνδεση 1 ή περισσότερων οθονών.

#### Υποδοχές Δικτύου (ETHERNET) και USB3

Υποδοχή για τη σύνδεση δικτύου Ethernet (πάνω) και 2 υποδοχές για τη σύνδεση συσκευών τύπου USB3 (κάτω με το μπλε χρώμα)

#### Υποδοχές USB2 και Έξοδος εικόνας (HDMI)

Υποδοχές για τη σύνδεση συσκευών τύπου USB2 (πάνω με το μαύρο χρώμα) και υποδοχή εικόνας (HDMI, κάτω) για τη σύνδεση εξωτερικής οθόνης.

#### Ψηφιακοί Έξοδοι Ήχου (SPDIF)

Ψηφιακοί έξοδοι ήχου για τη σύνδεση με εξωτερικό ενισχυτή ήχου: έξοδος ομοαξονικού καλωδίου (Coaxial, πάνω), έξοδος οπτικής ίνας (Optical, κάτω).

#### Υποδοχές για πληκτρολόγιο/ποντίκι (PS/2) και USB2

Υποδοχή PS/2 για τη σύνδεση πληκτρολογίου ή ποντικιού (πάνω) και 2 υποδοχές για τη σύνδεση συσκευών τύπου USB2 (κάτω με μαύρο χρώμα)

#### Μονάδα Ρύθμισης Τάσης (VRM)

Η Μονάδα Ρύθμισης Τάσης (Voltage Regulator Module) τροφοδοτεί την Κεντρική Μονάδα Επεξεργασίας με ρεύμα, μετατρέποντας κατάλληλα την τάση που παρέχει το τροφοδοτικό του υπολογιστή (5V ή 12V), ώστε να μπορεί να χρησιμοποιηθεί η μητρική πλακέτα με διαφορετικούς τύπους επεξεργαστών.

- Επισήμανση περιοχών
- Εμφάνιση μεγεθυντικού φακού
- - Μεγέθυνση με τη ροδέλα